**Príloha č. 3 výzvy na predloženie ponuky**

**Zmluva o dodaní SAP Software a poskytovaní služieb**

uzatvorená v zmysle § 269 ods. 2 a nasl. zákona č. 513/1991 Zb. Obchodného zákonníka v platnom znení (ďalej len „Obchodný zákonník“), príslušných ustanovení zákona č. 343/2015 Z. z. o verejnom obstarávaní v platnom znení a v súlade s príslušnými ustanoveniami zákona č. 185/2015 Z. z. Autorský zákon v platnom znení

(ďalej len „Autorský zákon“)

(ďalej len „zmluva“)

Číslo zmluvy:

**Kupujúci: Slovenská republika zastúpená Ministerstvom financií SR**

Sídlo: Štefanovičova 5, 817 82 Bratislava

Zastúpený: Veronika Gmiterko, MBA, generálna tajomníčka služobného úradu

IČO: 00151742

IČ DPH: nie je platiteľom DPH

Bankové spojenie: Štátna pokladnica

IBAN: SK59 8180 0000 0070 0000 1400

(ďalej len „zákazník“)

a

**Poskytovateľ: [‧]**

Sídlo: [‧]

Štatutárny orgán: [‧]

Zastúpená: [‧]

Právna forma: [‧]

Označenie registra: [‧]

IČO: [‧]

IČ DPH: [‧]

DIČ: [‧]

Bankové spojenie: [‧]

IBAN: [‧]

(ďalej len „poskytovateľ“)

(spolu ďalej len ako „zmluvné strany“ alebo v jednotnom čísle „zmluvná strana“)

**Preambula**

1. Ministerstvo financií SR zriadilo dynamický nákupný systém (DNS) na obstaranie licencií a súvisiacich služieb štandardnej podpory. Predmetom jednotlivých výziev na predkladanie ponúk zadávaných v zriadenom DNS je nákup licencií a/alebo súvisiacich služieb štandardnej podpory, ktoré (i) zabezpečujú databázu/databázovú službu, (ii) sú zamerané na optimalizáciu a návrh procesov, správu a tvorbu používateľskej dokumentácie a zjednodušenie školiacich procesov, (iii) umožňujú rozširovať kapacitu databázy, aplikačného priestoru, prístup k analytickým nástrojom alebo službám vo forme licencií alebo predplatného, (iv) sú nástrojom na správu prostredí, ich riadenie a aktualizáciu umožňujúcim aj správu projektovej dokumentácie, (v) slúžia na spracovanie miezd a personálnej agendy.

2. Zmluvné strany uzatvárajú zmluvu v súlade s výsledkom verejného obstarávania s využitím DNS podľa ustanovení § 58 a nasl. zákona č. 343/2015 Z. z. o verejnom obstarávaní v platnom znení s názvom DNS „Obstaranie licencií a súvisiacich služieb štandardnej podpory“, zákazka „Nákup licencií SAP a súvisiacich služieb – výzva č. 4“ Ministerstvo financií SR ako verejný obstarávateľ oznámil zámer zriadiť DNS zverejnením oznámenia o vyhlásení verejného obstarávania v Úradnom vestníku EÚ č. 2021/S 209-546584 z 27. 10. 2021 a vo Vestníku verejného obstarávania č. 245/2021 z 28. 10. 2021 pod značkou 50495-MUT.

1. **Článok**

**Predmet a účel Zmluvy**

* 1. Predmetom tejto zmluvy je záväzok poskytovateľa riadne a včas dodať zákazníkovi štandardný SAP softvér v rozsahu špecifikovanom v Prílohe č. 1 zmluvy (ďalej aj ako „Štandardný software“ alebo „on-premise licencie“) a tomu zodpovedajúci záväzok zákazníka zaplatiť poskytovateľovi dohodnutú cenu vo výške a podľa podmienok stanovených v tejto zmluve a v Prílohe č. 1 zmluvy. Zákazník je oprávnený za dodržania Všeobecných obchodných podmienok (ďalej len „VOP“) vlastníka autorských práv softvéru a v rozsahu týchto VOP umožniť prístup k software subjektom verejnej správy zapojeným do centrálneho ekonomického systému (ďalej len „CES“).

* 1. Predmetom tejto zmluvy je aj poskytovanie Cloudových služieb za podmienok stanovených v tejto zmluve v  Prílohe č. 1 a v Podmienkach poskytovania Cloudových služieb (ďalej spoločne ako „Cloudové služby“).
  2. Účelom tejto zmluvy je zabezpečenie on-premise licencií k Štandardnému software a poskytovanie Cloudových služieb spojených s užívaním SAP softvéru pre CES.
  3. Príloha č. 1 tejto zmluvy určuje (i) Štandardný software a (ii) Cloudové služby, ako aj ich rozsah a cenu.

1. **Článok**

**Cena a platobné podmienky**

* 1. Cena za predmet tejto zmluvy v rozsahu podľa čl. I bod 1.1., 1.2. zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a je špecifikovaná v Prílohe č. 1 tejto zmluvy.
  2. Celková cena za predmet zmluvy v rozsahu podľa čl. I. bod 1.1. a 1.2. je .......... bez DPH (slovom: .......... EUR), t. j. ........ EUR s DPH (slovom: ............. EUR s DPH) a predstavuje maximálny finančný limit tejto zmluvy. V tejto cene je zahrnutá (i) cena za dodané on-premise licencie k Štandardnému software a udelené majetkové práva k nim a (ii) cena za Cloudové služby. Cenová kalkulácia je uvedená v Prílohe č. 1 tejto zmluvy, ktorá tvorí jej neoddeliteľnú súčasť.
  3. Faktúra za predmet časti tejto zmluvy k Štandardnému software v rozsahu podľa čl. II. bod 2.2. (i) zmluvy bude vystavená do 30 kalendárnych dní odo dňa účinnosti tejto zmluvy. Fakturácia za predmet časti tejto zmluvy v rozsahu podľa  čl. II. bod 2.2. (ii) zmluvy vo veci Cloudových služieb v zmysle Prílohy č. 1 tejto zmluvy sa uskutoční ročne vopred, vždy na začiatku (ročného) obdobia počítaného od začatia poskytovania Cloudovej služby. Dátumom dodania v prípade podľa predchádzajúcej vety je dátum vystavenia faktúry. Faktúra musí obsahovať náležitosti v zmysle relevantných všeobecne záväzných právnych predpisov, najmä však zákona č. 222/2004 Z. z. o dani z pridanej hodnoty v platnom znení a v zmysle zákona   
     č. 431/2002 Z. z. o účtovníctve v znení neskorších predpisov. Bankové spojenie poskytovateľa uvedené na faktúre musí byť zhodné s bankovým spojením uvedeným v záhlaví zmluvy. Faktúra je splatná do   
     30 kalendárnych dní od dátumu jej doručenia do sídla zákazníka. Faktúry sú zákazníkovi doručované výlučne:

a) elektronicky e-mailom vo formáte PDF na adresu elektronickej pošty: podatelna@mfsr.sk. Jeden e-mail môže obsahovať maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, ale musia byť súčasťou faktúry (t .j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť súčasťou e-mailu, z dôvodu dodržiavania pravidiel kybernetickej bezpečnosti.

alebo

b) hodnoverne elektronicky prostredníctvom elektronickej schránky ministerstva zriadenej na portáli Slovensko.sk. Adresa elektronickej schránky - UPVS ID: ico://sk/00151742. Jedna správa môže obsahovať maximálne jednu faktúru. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB.

Neúplne alebo nesprávne vystavenú faktúru je Zákazník oprávnený v lehote splatnosti stornovať a doručiť Poskytovateľovi oznámenie o storne faktúry spolu so žiadosťou o opravu, resp. doplnenie faktúry. Nová, doplnená elektronická faktúra bude doručená spôsobom uvedeným v písm. a) alebo b) tohto bodu 2.3. a plynie u nej nová 30-dňová lehota splatnosti.

* 1. Poskytovateľ berie na vedomie, že ak si nesplnil svoju oznamovaciu povinnosť podľa § 6 zákona č. 222/2004 Z. z. o dani z pridanej hodnoty a neoznámil Finančnému riaditeľstvu SR svoj bankový účet uvedený v identifikačných údajoch poskytovateľa, zákazník nie je povinný poskytovateľovi uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je zákazník v omeškaní s úhradou faktúry. Poskytovateľ je povinný oznámiť zákazníkovi akúkoľvek zmenu, doplnenie alebo zrušenie týkajúce sa bankového účtu, uvedeného v identifikačných údajoch poskytovateľa.
  2. Neoddeliteľnou súčasťou faktúry za dodanie Štandardného software bude dodací list podľa bodu 3.2. tejto zmluvy. Faktúra sa považuje za riadne uhradenú dňom pripísania fakturovanej sumy na účet poskytovateľa.
  3. V prípade omeškania zákazníka s úhradou faktúry poskytovateľa, je poskytovateľ oprávnený požadovať od zákazníka úroky z omeškania v sadzbe podľa nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka. Poskytovateľ má nárok na náhradu škody spôsobenej omeškaním so splnením peňažného záväzku zákazníka, len ak táto škoda nie je krytá úrokmi z omeškania.
  4. Zmluvné strany sa dohodli, že v súvislosti s plnením zmluvy v rozsahu podľa čl. I. bod 1.1. a 1.2. tejto zmluvy poskytovateľ nie je oprávnený jednostranne započítať akúkoľvek svoju pohľadávku voči pohľadávkam zákazníka.

1. **Článok**

**Termín a miesto dodania, nadobudnutie majetkových práv k software**

* 1. Právo zákazníka stiahnuť Štandardný software podľa Prílohy č. 1 tejto zmluvy vzniká dňom dodania Štandardného software (on-premise licencie). Poskytovateľ sa zaväzuje dodať zákazníkovi Štandardný software podľa Prílohy č. 1 tejto zmluvy do 10 kalendárnych dní odo dňa nadobudnutia účinnosti tejto zmluvy. Miestom dodania Štandardného software podľa Prílohy č. 1 tejto zmluvy sú priestory objednávateľa v Bratislave.
  2. Oprávnenou osobou na komunikáciu s poskytovateľom a prevzatie Štandardného software podľa Prílohy č. 1 tejto zmluvy a aktivačného kľúča, resp. na podpis preberacieho protokolu je za zákazníka .................. . Poskytovateľ sa zaväzuje dodať zákazníkovi Štandardný software a aktivačný kľúč a odovzdať licencie k Štandardnému software na základe dodacieho listu. Podpísaný dodací list oprávnenými zástupcami zmluvných strán bude tvoriť podklad k fakturácii.
  3. On-premise licencie k Štandardnému software v rozsahu podľa Prílohy č. 1 tejto zmluvy poskytuje poskytovateľ zákazníkovi na dobu trvania majetkových práv autora v zmysle príslušných ustanovení Autorského zákona. Zákazník je oprávnený užívať predmetný software pre účely určené v tejto zmluve a/alebo VOP, za podmienok uvedených v tejto zmluve a v jej prílohách, a to predovšetkým vo VOP. Zákazník nadobúda právo používať Štandardný software dňom dodania software podľa predchádzajúceho bodu 3.2. tohto článku zmluvy.
  4. Štandardný software podľa Prílohy č. 1 zmluvy sa dodáva bez Služieb podpory. Štandardný software podľa Prílohy č. 1 zmluvy môže byť užívaný a podporovaný v jednom celistvom softvérovom prostredí zákazníka, v ktorom je licencovaný software, pre ktorý boli Zákazníkovi naposledy dodávané Služby podpory SAP typu PSLE. V tomto prostredí môžu byť využité on-premise licencie k štandardnému software, ktoré boli zakúpené do tohto softvérového prostredia.
  5. V prípade omeškania s dodaním Štandardného software podľa Prílohy č. 1 zmluvy v termíne určenom v Prílohe č. 1 zmluvy, je zákazník oprávnený uplatniť si voči poskytovateľovi zmluvnú pokutu vo výške   
     0,05 % z ceny on-premise licencií k Štandardnému software za každý deň omeškania s riadnym dodaním software. Zaplatením zmluvnej pokuty nie je dotknutý nárok zákazníka na náhradu škody prevyšujúcej výšku zmluvnej pokuty.
  6. Dohodnuté zmluvné pokuty uhradí povinná strana oprávnenej strane do 30 kalendárnych dní odo dňa ich uplatnenia.
  7. Podmienky poskytovania Cloudových služieb sú uvedené v Prílohe č. 3 tejto zmluvy, ktorá obsahuje Podmienky poskytovania Cloudových služieb. Poskytovanie Cloudových služieb sa riadi touto zmluvou a Prílohou č. 3 zmluvy.

1. **Článok**

**Trvanie zmluvy a jej predčasné ukončenie, náhrada škody a ďalšie podmienky poskytovania**

* 1. Táto zmluva, vrátane jej príloh, nadobúda platnosť dňom jej podpísania oprávnenými zástupcami zmluvných strán a účinnosť v zmysle § 47a Občianskeho zákonníka v platnom znení dňom nasledujúcim po dni jej zverejnenia v Centrálnom registri zmlúv.
  2. Táto zmluva sa uzatvára na dobu určitú do 31. 12. 2025. V časti Príloha č. 1 je podrobne špecifikovaná doba poskytovania za jednotlivé položky. Majetkové práva k Štandardnému software (on-premise licencie) podľa Prílohy č. 1. ostávajú zákazníkovi zachované v zmysle udelenej licencie podľa bodu 3.3. tejto zmluvy.
  3. Zmluvné strany sa dohodli, že zmluvu je možné pred uplynutím dohodnutej doby, na ktorú je uzatvorená, ukončiť písomnou dohodou zmluvných strán.
  4. Zmluvné strany môžu od zmluvy v časti dodania Štandardného software podľa Prílohy č. 1 zmluvy odstúpiť v súlade s ustanoveniami Obchodného zákonníka a zákazník aj podľa § 19 zákona č. 343/2015 Z. z.   
     o verejnom obstarávaní v platnom znení. Odstúpenie musí byť druhej strane oznámené písomne, inak je neplatné a musí v ňom byť uvedený dôvod, pre ktorý zmluvná strana od tejto časti zmluvy odstupuje. Odstúpenie od tejto časti zmluvy je účinné dňom, kedy bolo písomné oznámenie o odstúpení doručené druhej zmluvnej strane.
  5. Podstatným porušením zmluvy v časti dodania Štandardného software podľa Prílohy č. 1 zmluvy sa rozumie najmä:
  6. ak zákazník i napriek písomnému upozorneniu zo strany poskytovateľa a stanoveniu dodatočného primeraného termínu na plnenie je v omeškaní s úhradou ceny licencie alebo jej časti podľa tejto zmluvy dlhšie než tridsať (30) dní, alebo
  7. porušenie autorského práva vo vzťahu k predmetu tejto časti zmluvy alebo porušenie práv k databázam alebo cudzím počítačovým programom, alebo
  8. porušenie povinností zákazníka podľa tejto časti zmluvy týkajúcich sa užívania Štandardného software (porušenie licenčných podmienok k softvéru).
  9. V prípade odstúpenia od zmluvy podľa bodu 4.5 písm. b) a/alebo c) tohto článku zmluvy zo strany poskytovateľa nie je poskytovateľ zákazníkovi povinný vrátiť uhradenú cenu za riadne poskytnutý Štandardný software podľa Prílohy č. 1 tejto zmluvy.
  10. Zákazník je oprávnený od tejto zmluvy v časti dodania Štandardného software podľa Prílohy č. 1 zmluvy odstúpiť v prípade podstatného porušenia tejto zmluvy zo strany poskytovateľa, ktorým je prípad, ak práva tretích osôb napriek opatreniam, ktoré uskutočnil poskytovateľ a napriek súčinnosti zákazníka riadne poskytnutej k týmto opatreniam znemožňujú užívanie Štandardného software podľa Prílohy č. 1 zmluvy, alebo prípad, že vady Štandardného software podľa Prílohy č. 1 zmluvy spôsobené poskytovateľom, opakovane znemožňujú zákazníkovi užívanie tohto software.
  11. Podmienky ukončenia tejto zmluvy v časti poskytovania Cloudových služieb sa riadia Podmienkami poskytovania cloudových služieb.
  12. Ukončenie zmluvy v časti poskytovania Cloudových služieb nemá vplyv na trvanie zmluvy v časti dodania Štandardného software a naopak ukončenie zmluvy v časti dodania Štandardného software nemá vplyv na trvanie zmluvy v časti poskytovania Cloudových služieb.
  13. Pokiaľ bude táto zmluva predčasne ukončená dohodou zmluvných strán, tvorí stanovenie spôsobu vysporiadania vzťahov vzniknutých na základe tejto zmluvy podstatnú náležitosť dohody o ukončení účinnosti tejto zmluvy.
  14. Zodpovednosť za vady sa v časti dodania Štandardného software riadi VOP a subsidiárne Obchodným zákonníkom. Ustanovenia Obchodného zákonníka majú prednosť pred ustanoveniami VOP, ktoré neprimeraným spôsobom obmedzujú rozsah náhrady škody, spôsobenej úmyselným porušením povinnosti poskytovateľa, alebo spôsobenej hrubou nedbanlivosťou poskytovateľa alebo chýbajúcou garantovanou kvalitou z jeho strany.
  15. Podmienky tejto zmluvy v časti dodania Štandardného software, ktoré vzhľadom na svoju povahu presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.
  16. Vo všetkých ostatných aspektoch sa časť zmluvy týkajúca sa dodania Štandardného software podľa Prílohy č. 1 zmluvy riadi VOP vzťahujúcimi sa na licenciu na Štandardný software a tiež Podmienkami používania. Tieto dokumenty tvoria prílohy tejto zmluvy a v plnom rozsahu sa vzťahujú aj na užívanie Štandardného software špecifikovanom v Prílohe č. 1. Vlastník autorských práv k software ich zverejňuje na internete na stiahnutie. V prípade rozporu alebo nesúladu medzi ustanoveniami jednotlivých súčastí tejto zmluvy bude vo vzťahu k Štandardnému software platiť nasledujúce poradie: (i) táto zmluva, (ii) VOP, (iii) Rozpis práv na používanie softvéru (príslušný link: <https://www.sap.com/docs/download/agreements/product-use-and-support-terms/sur/sap-software-use-rights-englishslovak-v11-2021.pdf> ).
  17. Žiadna zo zmluvných strán nebude zodpovedná za nedodržanie záväzkov tejto zmluvy v časti dodania Štandardného software podľa Prílohy č. 1 zmluvy, pokiaľ toto nedodržanie vznikne v dôsledku vonkajších udalostí, ktoré nemohli byť ovplyvnené zmluvnými stranami alebo nimi predvídané. Pre účely tejto zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy, zlá epidemiologická situácia alebo núdzový stav vyhlásený vládou SR a pod. Lehoty uvedené v tejto zmluve alebo zákone sa na čas trvania skutočnosti označenej ako vyššia moc dočasne pozastavujú, s presným označením ich začiatku a charakteru. Po skončení trvania skutočnosti označenej ako vyššia moc plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vyššej moci.
  18. Poskytovateľ podpisom tejto zmluvy výslovne vyhlasuje, že v spoločnosti Poskytovateľa nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/576 z 8. apríla 2022. Zhotoviteľ podpisom tejto Zmluvy predovšetkým vyhlasuje, že:

a) nie je ruským štátnym príslušníkom, ani fyzickou alebo právnickou osobou, subjektom alebo orgánom so sídlom v Rusku;

b) nie je právnickou osobou, subjektom alebo orgánom, ktorého z viac ako 50% priamo alebo nepriamo vlastní subjekt uvedený pod písmenom a) vyššie;

c) nie je fyzickou alebo právnickou osobou, subjektom alebo orgánom, ktorý koná v mene alebo na príkaz subjektu uvedeného pod písmenami a), b) vyššie;

d) subdodávatelia, dodávatelia alebo subjekty, na ktorých sa Poskytovateľ spolieha a na ktorých pripadá plnenie viac ako 10% hodnoty zákazky (zmluvy) nie sú subjektami uvedenými pod písmenami a), b), c) vyššie.

* 1. Poskytovateľ podpisom tejto zmluvy výslovne vyhlasuje, že nepatrí k osobám uvedeným v prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny v znení doplnenom v zmysle vykonávacieho nariadenia Rady (EÚ) č. 2022/581 z 8.apríla 2022 (ďalej len „Osoby na sankčných zoznamoch“). Poskytovateľ podpisom tejto zmluvy zároveň vyhlasuje, že nie je osobou, subjektom alebo orgánom akýmkoľvek spôsobom spojeným, vlastneným alebo kontrolovaným Osobou na sankčnom zozname podľa citovaného vykonávacieho nariadenia Rady (EÚ).
  2. Poskytovateľ podpisom tejto zmluvy výslovne vyhlasuje, že plnením podľa tejto zmluvy nedôjde k rozporu so zákonom č. 289/2016 Z. z. o vykonávaní medzinárodných sankcií v znení neskorších predpisov, a teda najmä nedôjde k porušeniu akejkoľvek medzinárodnej sankcie upravenej v akomkoľvek predpise o medzinárodnej sankcii podľa § 2 písm. b) zákona č. 289/2016 Z. z. o vykonávaní medzinárodných sankcií v znení neskorších predpisov.
  3. Za účelom vylúčenia pochybností Poskytovateľ berie na vedomie a vyhlasuje, že v prípade, ak sa budú na strane Poskytovateľa ako Zmluvnej strany podieľať viaceré subjekty, vyhlásenia podľa bodu 4.15 až 4.17 tejto zmluvy sa v plnom rozsahu vzťahujú na všetky subjekty na strane Poskytovateľa.
  4. Poskytovateľ sa zaväzuje zabezpečiť pravdivosť vyhlásení uvedených v bode 4.15 až 4.17 tejto zmluvy po celú dobu platnosti a účinnosti zmluvy. V prípade, ak sa kedykoľvek v priebehu trvania zmluvy preukáže nepravdivosť ktoréhokoľvek vyhlásenia Poskytovateľa podľa bodu 4.15 a/alebo 4.16 a/alebo 4.17 tejto zmluvy, uvedená skutočnosť predstavuje podstatné porušenie tejto zmluvy zo strany Poskytovateľa, zakladajúce oprávnenie Zákazníka odstúpiť od tejto zmluvy s účinnosťou ku dňu doručenia oznámenia o odstúpení od zmluvy Poskytovateľovi a to bez akéhokoľvek nároku Poskytovateľa na náhradu škody.
  5. Poskytovateľ berie na vedomie, že v prípade, ak sa preukáže nepravdivosť ktoréhokoľvek vyhlásenia Poskytovateľa podľa bodu 4.16 tejto zmluvy, bude Zákazník postupovať v súlade s nariadením Rady (EÚ) a vykonávacím nariadením Rady (EÚ) uvedeným v bode 4.16 tejto zmluvy a na základe dohody Zmluvných strán Zákazníkovi zároveň vzniká nárok na úhradu zmluvnej pokuty voči Poskytovateľovi vo výške plnení poskytnutých Poskytovateľovi Zákazníkom podľa ustanovení tejto zmluvy za obdobie, počas ktorého bola preukázaná nepravdivosť vyhlásenia podľa bodu 4.16 tejto zmluvy.

1. **Článok**

**Povinnosti v súvislosti s registrom partnerov verejného sektora, subdodávatelia**

* 1. Poskytovateľ vyhlasuje, že je ku dňu podpísania tejto zmluvy zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora (ďalej len „zákon o RPVS“) a tiež každý jemu známy subdodávateľ v ktoromkoľvek rade, ktorý je partnerom verejného sektora je zapísaný v registri partnerov verejného sektora. Ďalej poskytovateľ vyhlasuje, že ku dňu podpísania tejto zmluvy má ako partner verejného sektora alebo má osoba, ktorá plní povinnosti oprávnenej osoby pre poskytovateľa v zmysle zákona o RPVS (ďalej len „oprávnená osoba“), splnené všetky povinnosti, ktoré pre poskytovateľa ako partnera verejného sektora alebo pre oprávnenú osobu vyplývajú zo zákona o RPVS a konečným užívateľom výhod nie je osoba (verejný funkcionár) vymedzená v § 11 ods. 1 písm. c) zákona o verejnom obstarávaní. Zmluvné strany sa dohodli, že ak sa vyhlásenia podľa tohto bodu ukážu ako nepravdivé, zákazník nie je v omeškaní s plnením podľa tejto zmluvy až do splnenia povinnosti poskytovateľa, resp. oprávnenej osoby.
  2. Ak sa po uzavretí zmluvy stala konečným užívateľom výhod Poskytovateľa, jeho subdodávateľa alebo jeho subdodávateľa podľa zákona o RPVS osoba podľa § 11 ods. 1 písm. c) zákona o verejnom obstarávaní (verejný funkcionár), Zákazník môže po uplynutí 30 dní odo dňa, keď táto skutočnosť nastala, ak táto skutočnosť stále trvá, odstúpiť od Zmluvy.
  3. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona o registri partnerov verejného sektora. Kým poskytovateľ nevykoná overenie identifikácie konečného užívateľa výhod, zákazník nie je povinný plniť zo zmluvy a nedostane sa pri tom do omeškania. Zákazník má právo odstúpiť od tejto zmluvy z dôvodov, uvedených v § 15 ods. 1 zákona o registri partnerov verejného sektora. Zákazník nie v omeškaní a nie je povinný plniť čo mu ukladá zmluva, ak nastanú dôvody podľa § 15 ods. 2 zákona o registri partnerov verejného sektora.
  4. Zákazník má právo uplatniť si u poskytovateľa zmluvnú pokutu vo výške 1.000,- eur za každý deň existencie dôvodu vzniku práva na odstúpenie od zmluvy v zmysle § 15 ods. 1 zákona o registri partnerov verejného sektora.
  5. Poskytovateľ je povinný zákazníkovi oznámiť výmaz poskytovateľa z registra partnerov verejného sektora najneskôr do 5 dní odo dňa vykonania zmeny alebo výmazu v registri partnerov verejného sektora.
  6. Po dobu omeškania poskytovateľa ako partnera verejného sektora alebo oprávnenej osoby s plnením niektorej povinnosti podľa zákona o RPVS, zákazník nie je v omeškaní s plnením podľa tejto zmluvy až do splnenia povinnosti poskytovateľa, resp. oprávnenej osoby.
  7. V prípade, že má poskytovateľ v čase uzavretia tejto zmluvy uzavretú subdodávateľskú zmluvu/zmluvy so subdodávateľom/subdodávateľmi, ktorí sa budú podieľať na poskytovaní predmetu zmluvy, je povinný pri podpise zmluvy písomne uviesť v Prílohe č. xxx (zoznam subdodávateľov) údaje o subdodávateľovi/subdodávateľoch v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo zmluvy v % vyjadrení a predmet subdodávok, (v) údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Využitím subdodávateľa nie je dotknutá zodpovednosť poskytovateľa za plnenie zmluvy v súlade s § 41 ods. 8 zákona o verejnom obstarávaní a poskytovateľ je povinný poskytovať zákazníkovi plnenia sám, na svoju zodpovednosť, v dohodnutom čase a v dohodnutej kvalite.
  8. Poskytovateľ je oprávnený zmeniť a/alebo doplniť subdodávateľa počas trvania zmluvy. Zákazník je oprávnený požiadať Poskytovateľa o nahradenie subdodávateľa, ak má zmenený/nový subdodávateľ alebo zmenená/nová iná osoba sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike podľa § 41 ods. 2 zákona o verejnom obstarávaní. Poskytovateľovi sa zakazuje použiť na plnenie zmluvy subdodávateľa, ktorého konečným užívateľom výhod je verejný funkcionár vymedzený v § 11 ods. 1 písm. c) zákona o verejnom obstarávaní. Poskytovateľ je povinný v dostatočnom časovom predstihu, najneskôr však 5 pracovných dní pred dňom, v ktorom subdodávateľ začne plniť predmet zmluvy, písomne oznámiť zákazníkovi akúkoľvek zmenu/doplnenie subdodávateľa a údaje o novom subdodávateľovi v rozsahu podľa predchádzajúceho odseku 5.7 tohto článku. Ak poskytovateľ porušil alebo riadne a úplne nevykonal povinnosť uvedenú v druhej vete tohto bodu, zaplatí zákazníkovi zmluvnú pokutu vo výške 1.000,- eur za každé jednotlivé porušenie. Zaplatením zmluvnej pokuty nie je dotknutý nárok zákazníka na náhradu škody. Porušenie povinnosti poskytovateľa podľa druhej a tretej vety tohto bodu sa považuje za podstatné porušenie zmluvy a oprávňuje zákazníka na odstúpenie od zmluvy.
  9. Dohodnuté zmluvné pokuty a sankcie uhradí povinná strana oprávnenej strane do 30  
     dní odo dňa ich uplatnenia.

1. **Článok**

**Protikorupčná doložka**

* 1. Pri plnení tejto zmluvy sa poskytovateľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, definovanej v zákone č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov, vrátane korupčného správania a korupcie.
  2. Poskytovateľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia predmetu zmluvy neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty, alebo poskytovať akékoľvek výhody, dary, alebo pohostenia zamestnancovi zákazníka, za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri podnikateľskej činnosti.
  3. Pokiaľ všeobecne záväzné právne predpisy neustanovujú inak, Poskytovateľ sa zaväzuje bez zbytočného odkladu oznámiť primeranou formou zástupcovi zákazníka dôvodné a závažné podozrenie na porušenie akéhokoľvek ustanovenia tohto článku zmluvy a byť v súlade so všeobecne záväznými právnymi predpismi súčinný pri dôkladnom vyšetrení takéhoto podozrenia.
  4. V prípade porušenia ktoréhokoľvek z vyššie uvedených ustanovení tohto článku zmluvy poskytovateľom je zákazník oprávnený, aj bez predchádzajúceho upozornenia, odstúpiť od zmluvy, a to s okamžitou platnosťou bez toho, aby poskytovateľovi vznikol akýkoľvek nárok zo zodpovednosti za odstúpenie zákazníka od zmluvy s poukazom na ochranu finančných záujmov Slovenskej republiky. Zákazník je však povinný, pokiaľ je to možné, vyžiadať si od poskytovateľa písomné stanovisko k dôvodu odstúpenia, a to ešte pred odstúpením podľa tohto bodu.
  5. Poskytovateľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní poskytovateľ v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí náklady vzniknuté v priamej príčinnej súvislosti s porušením tohto článku zmluvy.

1. **Článok**

**Záverečné ustanovenia**

* 1. Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka, Autorského zákona, subsidiárne ustanoveniami Občianskeho zákonníka a príslušnými právnymi predpismi SR. Zmluvný vzťah sa bude riadiť právnym poriadkom platným na území SR.
  2. Zákazník preberá zodpovednosť za porušenie ustanovení tejto zmluvy a jej príloh ním ďalšími osobami, ktorým umožní prístup k Štandardnému software a ku Cloudovým službám a zodpovedá za tieto porušenia, ako by porušil túto zmluvu sám a zaväzuje sa uspokojiť akékoľvek takto vzniknuté nároky poskytovateľovi.

* 1. Poskytovateľ berie na vedomie, že v prípade dodania Štandardného software spolufinancovaného z operačného programu integrovaná infraštruktúra je povinný v súvislosti s plnením tejto zmluvy strpieť výkon kontroly/auditu/overovania súvisiaceho s dodávaným Štandardného software a súvisiacimi službami oprávnenými osobami na výkon tejto kontroly/auditu/ overovania a poskytnúť im všetku potrebnú súčinnosť, a to kedykoľvek počas platnosti a účinnosti tejto zmluvy, ako aj do termínov stanovených pre zákazníka v zmluvnom vzťahu s riadiacim orgánom operačného programu integrovaná infraštruktúra, v rámci ktorých si zákazník nárokuje prefinancovanie výdavkov uhradených poskytovateľom, ktoré vznikli s plnením tejto zmluvy.
  2. Oprávnené osoby na výkon kontroly/auditu/overovania na mieste v súvislosti s predmetom tejto zmluvy sú najmä:

1. zástupcovia riadiaceho orgánu operačného programu integrovaná infraštruktúra a ním poverené osoby;
2. útvar vnútorného auditu riadiaceho orgánu operačného programu integrovaná infraštruktúra a ním poverené osoby;
3. zástupcovia Najvyššieho kontrolného úradu SR a certifikačného orgánu a nimi poverené osoby;
4. zástupcovia orgánu auditu, jeho spolupracujúce orgány (najmä Úrad vládneho auditu) a osoby poverené na výkon kontroly/auditu;
5. splnomocnení zástupcovia Európskej Komisie a Európskeho dvora audítorov;
6. orgán zabezpečujúci ochranu finančných záujmov EÚ;
7. osoby prizvané alebo poverené orgánmi uvedenými v písm. a) až f) v súlade s príslušnými právnymi predpismi SR a EÚ.
   1. Poskytovateľ sa zaväzuje uchovávať všetku dokumentáciu v origináli po dobu desiatich (10) rokov od schválenia Následnej monitorovacej správy alebo aj po tejto lehote, ak nedošlo k vysporiadaniu finančných vzťahov medzi poskytovateľom nenávratného finančného príspevku a prijímateľom nenávratného finančného príspevku, z dôvodu výkonu kontroly/auditu aj po uplynutí desaťročnej lehoty na archiváciu.
   2. Táto zmluva je spísaná v štyroch (4) vyhotoveniach, z ktorých zákazník obdrží dve (2) vyhotovenia   
      a poskytovateľ obdrží dve (2) vyhotovenia.
   3. Zmluvné strany vyhlasujú, že táto zmluva je prejavom ich pravej a slobodnej vôle a na dôkaz dohody   
      o všetkých článkoch tejto zmluvy pripojujú svoje podpisy.
   4. Meniť alebo dopĺňať ustanovenia tejto zmluvy je možné iba formou písomných číslovaných dodatkov podpísaných oboma zmluvnými stranami, pričom akákoľvek zmena zmluvy musí byť v súlade s platným zákonom o verejnom obstarávaní.
   5. Formálna zmena spočívajúca v údajoch týkajúcich sa zmluvných strán (obchodné meno/názov, sídlo, štatutárny orgán, zmena v kontaktných údajoch, zmena čísla účtu určeného na úhradu plnenia) alebo zmena v subjekte poskytovateľa, ku ktorej dôjde na základe všeobecne záväzného právneho predpisu, nie je zmenou, ktorá pre svoju platnosť vyžaduje zmenu zmluvy. To znamená, že takúto zmenu oznámi bezodkladne jedna zmluvná strana druhej zmluvnej strane písomne a premietne sa do zmluvy pri najbližšom písomnom dodatku. Súčasťou oznámenia sú doklady, z ktorých zmena vyplýva, najmä výpis z obchodného registra alebo iného registra, odkaz na príslušný právny predpis  a podobne.
   6. Zmluvné strany vyhlasujú, že si túto zmluvu prečítali, jej obsahu porozumeli a súhlasia s ňou a na znak svojej slobodnej a vážnej vôle ju podpísali.
   7. Zmluvné strany sa dohodli na nasledujúcich kontaktných osobách pre účely preberania predmetu zmluvy, komunikácie a rokovania vo vzájomnom styku zmluvných strán vo veciach týkajúcich sa plnenia podľa zmluvy:
   8. Za stranu zákazníka
      1. Meno a priezvisko
      2. Telefón
      3. Mail
   9. Za stranu poskytovateľa
      1. Meno a priezvisko
      2. Telefón
      3. Mail

Zmena kontaktnej osoby musí byť zaslaná druhej zmluvnej strane písomne/e-mailom najneskôr 7 dní pred vykonaním zmeny.

* 1. Spory a/alebo nezrovnalosti medzi zmluvnými stranami, ktoré vzniknú na základe tejto zmluvy alebo v akejkoľvek súvislosti s touto zmluvou sa budú riešiť v prvom rade mimosúdnou cestou, a to vzájomnými rokovaniami zmluvných strán vedenými v dobrej viere. Ak sa tieto spory a/alebo nezrovnalosti nepodarí vyriešiť ani po takýchto vzájomných rokovaniach zmluvných strán, a to najneskôr do 30 kalendárnych dní odo dňa ich začatia, je ktorákoľvek zmluvná strana oprávnená predložiť tieto spory a/alebo nezrovnalosti, ktoré vzniknú na základe tejto zmluvy alebo v akejkoľvek súvislosti s touto zmluvou na rozhodnutie vecne a miestne príslušnému všeobecnému súdu Slovenskej republiky.
  2. Zmluvné strany vyhlasujú, že ich spôsobilosť a voľnosť uzatvoriť túto zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a zároveň vyhlasujú, že si túto zmluvu pred jej podpisom riadne a dôsledne prečítali, jej obsah je pre nich dostatočne určitý a zrozumiteľný a na znak bezvýhradného súhlasu a vôle plniť záväzky z nej vyplývajúce ju vlastnoručne podpisujú.
  3. Nasledujúce prílohy tvoria neoddeliteľnú súčasť tejto zmluvy:

1. Príloha č. 1: Špecifikácia licencií, Cloudových služieb, vrátane špecifikácie ceny a harmonogramu platieb
2. Príloha č. 2: VOP SAP software
3. Príloha č. 3: Podmienky poskytovania Cloudových služieb
4. Príloha č. 4: Zmluva o spracovaní osobných údajov pre služby SAP (Data Processing Agreement - DPA)

|  |  |
| --- | --- |
| V Bratislave dňa ...................... | V .....................dňa....................... |
| .....................................................................................  za Slovenskú republiku zastúpenú MF SR  Veronika Gmiterko, MBA,  generálna tajomníčka služobného úradu | .........................................  [‧] |

**Príloha č. 1 zmluvy - Špecifikácia licencií, Cloudových služieb, vrátane špecifikácie ceny a harmonogramu platieb**

(poznámka: bude prenesená z Prílohy č. 1 výzvy – Opis predmetu zákazky a

Prílohy č. 2 výzvy - Návrh na plnenie kritéria + Harmonogram platieb)

**Príloha č. 2 zmluvy - VOP software**

**(poznámka: doplní víťazný uchádzač v rámci súčinnosti)**

**Príloha č. 3 zmluvy - Podmienky poskytovania Cloudových služieb**

**(poznámka: doplní víťazný uchádzač v rámci súčinnosti)**

**Príloha č. 4 zmluvy – Zmluva o spracovaní osobných údajov pre služby SAP (Data Processing Agreement - DPA)**

**(poznámka: doplní víťazný uchádzač v rámci súčinnosti)**